**วันเด็กแห่งชาติ** (ญี่ปุ่น: こどもの日; โรมาจิ: *Kodomo no Hi*) ตรงกับวันที่ 5 พฤษภาคมของทุก ๆ ปีในประเทศญี่ปุ่น เพื่อให้เห็นถึงคุณค่าของเด็กและขอบคุณพ่อแม่ของพวกเขาที่คอยเลี้ยงดูจนเติบโตเป็นผู้ใหญ่

ประวัติ
-------

ในอดีตวันเด็กแห่งชาติถูกเรียกว่า "เทศกาลทังโงะ โนะ เซ็กกุ (ญี่ปุ่น: 端午の節句; โรมาจิ: *Tango no Sekku*)" ที่จัดขึ้นในทุก ๆ วันที่ 5 พฤษภาคม ซึ่งถือเป็นวันเฉลิมฉลองการเติบโตของเด็กชาย ในวันดังกล่าวจะมีการจะประดับธงปลาคาร์ฟ หรือ โคยโนโบริ ไว้หน้าบ้านเพื่อขอพรให้เด็กชายในครอบครัวของตนมีสุขภาพที่แข็งแรง และสวมหมวกคาบูโตะ (ญี่ปุ่น: 鉄兜; โรมาจิ: *Tetsu Kabuto*) ให้แก่เด็กชายในพิธี "ฮัตสึเซ็กกุ (ญี่ปุ่น: 初節句; โรมาจิ: *Hatsu Sekku*)" เพื่อสื่อถึงเกาะป้องกันที่คอยคุ้มครองเด็กชายไว้ไม่ให้เจ็บไข้ได้ป่วย แต่หากเป็นเด็กหญิงจะเข้าร่วมเทศกาล "ฮินะมัตสึริ (ญี่ปุ่น: 雛祭り; โรมาจิ: *Hina Matsuri*)" หรือ "โมโมโนะ โนะ เซ็กกุ (ญี่ปุ่น: 桃の節句; โรมาจิ: *Momo no Sekku*)" ที่จะจัดขึ้นในวันที่ 3 มีนาคมของทุกปีเพื่อฉลองการเติบโตของเด็กหญิงในช่วงสมัยยุคนาระ โดยจะมีการวางตุ๊กตาฮินะเป็นการตกแต่งภายในบ้านและจะส่งต่อตุ๊กตาจากรุ่นสู่รุ่นไป แต่ทั้งนี้ในปี 1948 รัฐบาลญี่ปุ่นได้ตัดสินใจรวมวันทังโงะ โนะ เซ็กกุ และ ฮินะมัตสึริ เป็นวันเดียวกันโดยใช้ชื่อ "โคโดโมะ โนะ ฮิ (ญี่ปุ่น: こどもの日; โรมาจิ: *Kodomo no Hi*)" ที่หมายถึงวันของทั้งเด็กชายและเด็กหญิง โดยยังคงกำหนดให้วันดังกล่าวเป็นวันที่ 5 พฤษภาคมของทุกปี

การเฉลิมฉลอง
------------

ธงปลาคาร์ฟ
แม้จะมีการรวมวันเด็กของทั้งเด็กชายและเด็กหญิงรวมกันเป็นวันเดียวกัน แต่วิธีการเฉลิมฉลองในวันดังกล่าวยังคงปฏิบัติสืบต่อกันมาจนถึงปัจจุบัน เช่น การประดับธงปลาคาร์ฟไว้หน้าบ้านเพื่อเสริมความสิริมงคลและความเจริญก้าวหน้าของเด็กชายในครอบครัวของตนตามความเชื่อของชาวจีนโบราณที่ว่าปลาคาร์ฟที่ว่ายทวนกระแสน้ำเพื่อมุ่งสู่ประตูมังกร (ญี่ปุ่น: 龍門; โรมาจิ: *Ryūmon*) ได้สำเร็จในขณะที่ปลาตัวอื่น ๆ ยอมแพ้ จึงสามารถเปรียบเสมือนได้กับมังกรที่กล้าหาญ

หมวกคาบูโตะ เกราะโยโรย (ญี่ปุ่น: 鎧; โรมาจิ: *Yoroi*) และตุ๊กตานักรบ (ญี่ปุ่น: 五月人形; โรมาจิ: *Gogatsu Ningyo*; ตุ๊กตาเดือนห้า) จะถูกนำมาวางไว้ในบ้านเพื่อเสริมความมั่นคงให้กับเด็กชาย นอกจากนี้ยังทานขนมเฉพาะเทศกาล เช่น เค้กข้าวเหนียว "ชิมากิ (ญี่ปุ่น: 粽; โรมาจิ: *Chimaki*)" หรือ "โมจิโกเมะ (ญี่ปุ่น: 餅米; โรมาจิ: *Mochigome*)" ที่ห่อในใบกล้วย

อ้างอิง
-------

1. 1 2  "国民の祝日に関する法律 | e-Gov法令検索". *elaws.e-gov.go.jp*. สืบค้นเมื่อ 2021-11-28.`{{cite web}}`: CS1 maint: url-status (ลิงก์)
2. ↑  "เทศกาล "ธงปลาคาร์ฟ" เพื่อขอพรให้เด็กเติบโตแข็งแรง | JNTO". *องค์การส่งเสริมการท่องเที่ยวแห่งญี่ปุ่น*. 2016-03-17. สืบค้นเมื่อ 2021-11-28.`{{cite web}}`: CS1 maint: url-status (ลิงก์)
3. ↑  "สารานุกรมคำญี่ปุ่น「ทังโกะโนะเซ็กกุ (งานเทศกาลเด็กผู้ชาย)」". *MATCHA*. คลังข้อมูลเก่าเก็บจากแหล่งเดิมเมื่อ 2021-11-28. สืบค้นเมื่อ 2021-11-28.
4. ↑  "5 พฤษภาคม "วันเด็ก" ของญี่ปุ่น". *JGBThai*. 2019-05-03. สืบค้นเมื่อ 2021-11-28.`{{cite web}}`: CS1 maint: url-status (ลิงก์)
5. ↑  "ทำไมต้องธงปลาคาร์ป ความหมายดีๆ ของวันเด็ก (ชาย) ในญี่ปุ่น". *tcompanion.com*. คลังข้อมูลเก่าเก็บจากแหล่งเดิมเมื่อ 2021-11-28. สืบค้นเมื่อ 2021-11-28.
6. ↑  "Celebrating the Boys of Japan The traditions of Tango no Sekku". *Japan National Tourism Organization* (ภาษาอังกฤษ). สืบค้นเมื่อ 2021-11-28.`{{cite web}}`: CS1 maint: url-status (ลิงก์)
7. ↑  "こどもの日とはどんなお祝いの日なのでしょうか？その意味と歴史を解説します | 人形の東玉". *Tougyoku*. สืบค้นเมื่อ 2021-11-28.`{{cite web}}`: CS1 maint: url-status (ลิงก์)
8. 1 2  "Kodomo No Hi: A Guide To Children's Day In Japan". *Savvy Tokyo* (ภาษาอังกฤษแบบอเมริกัน). 2020-05-04. สืบค้นเมื่อ 2021-11-28.`{{cite web}}`: CS1 maint: url-status (ลิงก์)[*ลิงก์เสีย*]
9. 1 2  "มาทำความรู้จัก วันเด็กแห่งชาติ (5 พฤษภาคม) ของประเทศญี่ปุ่นกัน!". *WOM JAPAN*. 2018-05-02. สืบค้นเมื่อ 2021-11-28.`{{cite web}}`: CS1 maint: url-status (ลิงก์)

| * ด
* ค
* ก
ญี่ปุ่น วันหยุดราชการญี่ปุ่น |
| --- |
| 
* วันขึ้นปีใหม่ (ตรุษญี่ปุ่น)
* วันบรรลุนิติภาวะ
* วันชาติ
* วันพระราชสมภพของสมเด็จพระจักรพรรดิ
* วันวสันตวิษุวัต
* วันโชวะ
* วันรัฐธรรมนูญ
* วันสีเขียว
* วันเด็กแห่งชาติ
* วันที่ระลึกโอกินาวะ
* วันแห่งทะเล
* วันแห่งภูเขา
* วันเคารพผู้สูงอายุ
* วันศารทวิษุวัต
* วันกีฬาแห่งชาติ
* วันวัฒนธรรม
* วันขอบคุณแรงงาน

 |
| 
* สัปดาห์ทอง
* ระบบแฮปปี้ซันเดย์

 |